אמילי ווטסון

אמילי ווטסון (באנגלית: Emily Watson; נולדה ב-14 בינואר 1967) היא שחקנית אנגלייה, שהייתה מועמדת פעמיים לפרס האוסקר. היא זכתה לשבחים על ההופעה הראשונה שלה בקולנוע בסרטו של לארס פון טרייר "לשבור את הגלים".

ביוגרפיה
ווטסון נולדה ברובע איזלינגטון שבלונדון לאב ארכיטקט ואם מורה לאנגלית. היא גדלה כאנגליקנית. למדה בבית הספר למשחק "דרמה סטודיו לונדון", ובעלת תואר BA באנגלית ותואר MA של כבוד מטעם אוניברסיטת בריסטול.

ווטסון החלה את קריירת המשחק שלה בתיאטרון. בין ההצגות ששיחקה בהן היו "שעת הילדים" (עם התיאטרון המלכותי הלאומי), "שלוש אחיות", "מהומה רבה על לא דבר" ו-"The Lady from the Sea". היא הופיעה גם בהפקות של "רויאל שייקספיר קומפני" כגון בהצגות "אילוף הסוררת", "סוף טוב הכל טוב" ובמחזה " The Changeling" מאת תומאס מידלטון וויליאם ראולי.

ב-1996 אמילי ווטסון הייתה שחקנית אלמונית כשבחר בה לארס פון טרייר לתפקיד הראשי בסרטו "לשבור את הגלים". טרייר בחר בווטסון אחרי שהלנה בונהם קרטר, שהייתה בחירתו הראשונה, סרבה לקבל את התפקיד שכלל סצנות עירום וארוטיות בוטות. המבקרים הרעיפו שבחים על משחקה של ווטסון בדמותה של בסי מקניל. היא זכתה לפרסי חוג המבקרים של לוס אנג'לס, לונדון וניו יורק, וכן במועמדות לאוסקר כשחקנית הטובה ביותר.

היא משכה תשומת לב ציבורית גם כשגילמה את דמותה של הצ'לנית ז'קלין די פרה בדרמה "הילרי וג'קי". כדי לגלם את הדמות למדה לנגן בצ'לו. על משחקה בסרט זכתה למועמדות נוספת לפרס האוסקר. היא כיכבה בסרטו של טים רובינס "לנענע את העריסה", סיפורו של מופע תיאטרון בשנות השלושים. בסרט "האפר של אנג'לה" שיחקה בתפקיד אימו של פרנק מק'קורט בעיבוד קולנועי לספר הזכרונות שלו. ב-2001 הופיעה לצידו של ג'ון טורטורו בסרט "מהלך מנצח", וכחלק מצוות השחקנים הגדול בסרטו של רוברט אלטמן, "גוספורד פארק". בשנה שאחר כך הופיעה בתפקיד רבה מק'קלן בסרט דרקון אדום שהוא פריקוול לספר "שתיקת הכבשים" מאת תומאס האריס. עוד באותה שנה שיחקה ב"מוכה אהבה" סרט של פול תומאס אנדרסון בכיכובו של אדם סנדלר, ובסרט המדע בדיוני "שיווי משקל" לצידו של כריסטיאן בייל.

ב-2002 לקחה פסק זמן מעבודתה בקולנוע והופיעה בתיאטרון בהפקות של סם מנדס, "הדוד וניה" ו"הלילה השנים-עשר", בתחילה בתיאטרון "דונמר וורהאוס" של סם מנדס, ואחר כך באקדמיה למוזיקה של ברוקלין. הופעותיה זיכו אותה בשבחים משני צידי האוקיינוס האטלנטי, וגם במועמדות ל"פרס אוליביה".

ב-2004 הייתה ווטסון מועמדת לפרס גלובוס הזהב על תפקידה בסרט "החיים על פי פיטר סלרס" בו גילמה את אן האו, אשתו של פיטר סלרס. ב-2005 כיכבה בארבעה סרטים: "Wah-Wah" סרטו האוטוביוגרפי של ריצ'רד אי גרנט אותו גם ביים, היא השתתפה בפרימיירה של הסרט הזה בפסטיבל אדינבורו; "שקרים נפרדים" שביים ג'וליאן פלוס, התסריטאי של "גוספורד פארק"; סרט האנימציה של טים ברטון "חתונת הרפאים" לצידם של ג'וני דפ והלנה בונהם קרטר; וכן בסרט "ההצעה" של המוזיקאי ניק קייב.

ב-2006 שחקה בתפקיד משנה בסרט "מיס פוטר", סרט ביוגרפי על סופרת ספרי הילדים ביאטריקס פוטר, בבימויו של כריס נונאן ובהשתתפות רנה זלווגר ויואן מקגרגור. עוד ב-2006 הופיעה בסרט "Crusade in Jeans" עיבוד לספרה של תיאה בקמן. ב-2007 השתתפה בסרט "סוס המים" על מוצא המפלצת מלוך נס לפי ספר הילדים של דיק קינג-סמית. ב-2008 כיכבה לצידן של ג'וליה רוברטס וקארי אן מוס בסרט "לחזור בקיץ", ובסרט "סינכדוכה, ניו יורק" סרטו הראשון כבמאי של התסריטאי צ'ארלי קאופמן.

הבמאי ז'אן פייר ז'ונה כתב עבורה את התפקיד הראשי בסרט "אמלי", שנקרא במקור "אמילי". ווטסון דחתה את התפקיד כי התקשתה בדיבור בצרפתית ולא רצתה לשהות רחוק מביתה. התפקיד הפך את השחקנית אודרי טוטו לכוכבת בינלאומית. גם הבמאי שקאר קאפור בחר בווטסון לתפקיד המלכה אליזבת בסרטו "אליזבת", תפקיד שאותו גלמה לבסוף קייט בלאנשט.

ב-2011 שיחקה במיני-סדרה "מבוגר אחראי" על הרוצח הסדרתי פרד וסט, בתפקיד ג'נט ליץ', עליו זכתה בפרס באפט"א לטלוויזיה לשחקנית הטובה ביותר.

ב-2015 שיחקה בסרט "ילד קטן" על ילד שאביו נשבה בכלא היפני, בזמן מלחמת העולם השנייה והוא עושה כל מה שהוא יכול כדי להחזיר את אביו הביתה.

ב-2019 גילמה במיני-סדרה "צ'רנוביל" את דמותה הבדיונית של אולאנה חומיוק, מדענית מהמכון הביילורוסי לאנרגיה גרעינית.

ווטסון נשואה לג'ק ווטרס, אותו פגשה ב-1995 ברויאל שייקספיר קומפני. השניים הורים לבת.

פילמוגרפיה
 שנה שם שם באנגלית תפקיד הערות 1996 לשבור את הגלים Breaking The Waves בס מקניל פרס האקדמיה האירופית לקולנוע לשחקנית הטובה ביותר מטרולנד Metrolandמריון 1997 הטחנה על הנהר פלוס The Mill On The Floss מגי טליבר סרט טלוויזיה המתאגרף The Boxer מגי 1998 הילרי וג'קי Hilary And Jackie ז'קלין דה פרה פרס הקולנוע הבריטי העצמאי לשחקנית הטובה ביותר 1999 לנענע את העריסה Cradle Will Rock אוליב סטנטון האפר של אנג'לה Angela's Ashes אנג'לה מקקורט 2000 טריקסי Trixie טריקסי זורבו מהלך מנצח The Luzhin Defence נטליה קטקוב 2001 פארק גוספורד Gosford Park אלזי 2002 דרקון אדום Red Dragon ריבה מקקליין מוכה אהבה Punch-drunk Love לנה לאונרד שיווי משקל Equilibrium מרי או'בריאן 2004 בחזרה לגאיה Boo, Zino & The Snurks אלאנטה החיים על פי פיטר סלרס The Life And Death Of Peter Sellers אן סלרס 2005 חתונת הרפאים Corpse Bride ויקטוריה אוורגלוט דיבוב בלה בלה Wah-wah רובי קומפטון ההצעה The Proposition מרתה סטנלי שקרים נפרדים Separate Lies אן מנינג 2006 מיס פוטר Miss Potter מילי וורן 2007 סוס המים The Water Horse: Legend Of The Deep אן מקמורו 2008 לחזור בקיץ (אנ') Fireflies In The Garden ג'יין לורנס בתו של שומר הזיכרון The Memory Keeper's Daughter קרוליין גיל סינקדוכה, ניו יורק Synecdoche, New York טמי 2010צומת בחיים Cemetery Junction גברת קנדריק 2011 מבוגר אחראי Appropriate Adult ג'נט ליץ' מיני-סדרה
פרס באפט"א לטלוויזיה לשחקנית הטובה ביותר 2013 בל Belle ליידי מנספילד כמה בחורות Some Girl(s) לינדזי אשתי הפוליטיקאית (אנ') The Politician's Husband פרייה גרדנר 3 פרקים 2014 גנבת הספרים The Book Thief רוזה הוברמן התאוריה של הכול The Theory of Everything בריל ויילד עדות נעורים Testament of Youth גברת בריטיין 2015 שיר לג'ני A Song for Jenny ג'ולי ניקולסון סרט טלוויזיה של BBC One המלביש The Dresser ליידישיפ סרט טלוויזיה של BBC Two יציאה מלכותית A Royal Night Out המלכה אליזבת ילד קטן Little Boy אמה בוסבי אוורסט Everest הלן וילטון The Secret Life of Marilyn Monroe גרייס מק'קי סרט טלוויזיה של Lifetime 2017 נשים קטנות Little Women מרגרט "מרמי" מארץ' מיני-סדרה חצר עץ התפוח Apple Tree Yard ד"ר איוון קרניקל מיני-סדרה 2018 על חוף צ'זיל On Chesil Beach ויולט פונטינג המלך ליר King Lear ריגן סרט טלוויזיה של BBC Two הנסיך המאושר  The Happy Prince קונסטנס לויד (אנ') 2019 צ'רנוביל Chernobyl אולאנה חומיוק מיני-סדרה 2020 היום השלישי The Third Day גברת מרטין מיני-סדרה 2021 משפחה בהחלפה 2 Monster Family 2 אמה ווישבון דיבוב קרוב מדי Too Close ד"ר אמה רוברטסון מיני-סדרה2023 God's Creaturesאיילין אוה'רה2024 דברים קטנים כאלה  Small Things like These מארי אני עם הלהקה (אנ') Midas Man קוויני אפשטיין2024–הווה חולית: הנבואה Dune: Prophecy ואליה תפקיד ראשי2025 האגדה של אוצ'י (אנ') The Legend of Ochi דאשה סטיב (אנ')  Steve המנט Hamnetמארי שייקספיר (אנ')TBA Midday Sun שרה Late in Summer

קישורים חיצוניים



הערות שוליים

קטגוריה:בוגרות אוניברסיטת בריסטול
קטגוריה:בוגרי אוניברסיטת בריסטול
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:שחקניות קולנוע וטלוויזיה אנגליות
קטגוריה:זוכי פרס דונוסטיה
קטגוריה:בריטיות שנולדו ב-1967
קטגוריה:בריטים שנולדו ב-1967